CELEX: 62012CN0224
Language: mt
Date: 2012-05-11 00:00:00
Title: Kawza C-224/12 P: Appell ippreżentat fil- 11 ta’ Mejju 2012 mill-Kummissjoni Ewropea kontra s-sentenza tal-Qorti Ġenerali (L-Ewwel Awla) tat- 2 ta’ Marzu 2012 fil-Kawżi magħquda T-29/10 u T-33/10 — Il-Pajjiżi l-Baxxi u ING Groep vs Il-Kummissjoni Ewropea

25.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 258/8
            
         Appell ippreżentat fil-11 ta’ Mejju 2012 mill-Kummissjoni Ewropea kontra s-sentenza tal-Qorti Ġenerali (L-Ewwel Awla) tat-2 ta’ Marzu 2012 fil-Kawżi magħquda T-29/10 u T-33/10 — Il-Pajjiżi l-Baxxi u ING Groep vs Il-Kummissjoni Ewropea
   (Kawza C-224/12 P)
   2012/C 258/14
   Lingwi tal-kawża: l-Olandiż u l-Ingliż
   
      Partijiet
   
   Appellanti: il-Kummissjoni Ewropea (rappreżentanti: L. Flynn, S. Noë u H. van Vliet, aġenti)
   Partijiet oħra fil-proċedura: 
   
                
            
            
               Ir-Renju tal-Pajjiżi l-Baxxi
            
         
                
            
            
               ING Groep NV
            
         
                
            
            
               De Nederlandsche Bank NV
            
         
      Talbiet tal-appellanti
   
   L-appellanti titlob li l-Qorti tal-Ġustizzja jogħġobha:
   
               —
            
            
               tannulla s-sentenza tal-Qorti Ġenerali (L-Ewwel Awla), tat-2 ta’ Marzu 2012, innotifikata lill-Kummissjoni fis-6 ta’ Marzu 2012, mogħtija fil-Kawżi magħquda T-29/10 u T-33/10, Il-Pajjiżi l-Baxxi u ING Groep vs Il-Kummissjoni; u
            
         
               —
            
            
               tiċħad it-talbiet għall-annullament parzjali tad-Deċiżjoni tal-Kummissjoni Ewropea (1), tat-18 ta’ Novembru 2009, dwar l-għajnuna mill-Istat C 10/09 (ex N 138/09) implementata mill-Pajjiżi l-Baxxi għall-Faċilità ta’ Sostenn ta’ Assi Mhux Likwidi u l-Pjan ta’ Ristrutturar tal-ING;
            
         
               —
            
            
               tikkundanna lir-rikorrenti fl-ewwel istanza għall-ispejjeż;
            
         
               —
            
            
               sussidjarjament,
               
                           —
                        
                        
                           tirrinvija l-kawża quddiem il-Qorti Ġenerali għal eżami mill-ġdid;
                        
                     
                           —
                        
                        
                           tirriżerva l-ispejjeż tal-proċedura fl-ewwel istanza u fl-appell,
                           jew, iktar sussidjarjament,
                        
                     
                           —
                        
                        
                           tannulla t-tielet paragrafu tal-Artikolu 2 tad-deċiżjoni kontenzjuża;
                        
                     
         
               —
            
            
               tikkundanna lir-rikorrenti fl-ewwel istanza għall-ispejjeż tal-appell.
            
         
      Aggravji u argumenti prinċipali
   
   Il-Kummissjoni ssostni li s-sentenza appellata għandha tiġi annullata minħabba l-aggravji li ġejjin.
   
      
         L-ewwel nett
      , ma hemm l-ebda obbligu legali li tapplika l-prinċipju ta’ investitur f’ekonomija tas-suq fir-rigward ta’ bidla fil-kundizzjonijiet ta’ rimbors dwar miżura li tikkostitwixxi hija stess għajnuna mill-Istat.
   
      
         It-tieni nett
      , il-Qorti Ġenerali għamlet evalwazzjoni żbaljata tan-nuqqas ta’ qligħ tal-Istat Membru minħabba l-bidla fil-kundizzjonijiet ta’ rimbors, hekk kif eżaminati fid-deċiżjoni tal-Kummissjoni, tat-18 ta’ Novembru 2009, dwar l-għajnuna mill-Istat C 10/09 (ex N 138/09) implementata mill-Pajjiżi l-Baxxi għall-Faċilità ta’ Sostenn ta’ Assi Mhux Likwidi u l-Pjan ta’ Ristrutturar tal-ING (iktar ’il quddiem id-“deċiżjoni kontenzjuża”).
   
      
         It-tielet nett
      , il-Qorti Ġenerali ma kellha l-ebda dritt, anki jekk il-Kummissjoni kienet żbaljata meta kkwalifikat il-bidla fil-kundizzjonijiet ta’ rimbors bħala għajnuna mill-Istat, li tannulla l-Artikolu 2 tad-deċiżjoni kontenzjuża fl-intier tiegħu.
   
      
         Ir-raba’ nett
      , il-Qorti Ġenerali wettqet żball ta’ liġi meta kkonkludiet li t-tieni paragrafu tal-Artikolu 2 tad-deċiżjoni kontenzjuża kien neċessarjament illegali minħabba li l-Kummissjoni żbaljat meta kkonkludiet li l-bidla fil-kundizzjonijiet ta’ rimbors kien fiha element ta’ għajnuna mill-Istat.
   
      
         Il-ħames nett
      , il-Qorti Ġenerali ddeċidiet ultra petita meta annullat it-tieni paragrafu tal-Artikolu 2 tad-deċiżjoni kontenzjuża u l-Anness II tagħha.
   
      
         Is-sitt nett
      , u sussidjarjament, jekk il-Qorti Ġenerali ġustament annullat l-ewwel u t-tieni paragrafi tal-Artikolu 2 tad-deċiżjoni kontenzjuża u l-Anness II tagħha, hija ma setgħetx ma tannullax it-tielet paragrafu tal-Artikolu 2 tad-deċiżjoni kontenzjuża.
   
      (1)  Deċiżjoni 2010/608/KE (ĠU 2010, L 274, p. 139).